| **Enver Hoxha** |
| --- |
|  |
| E. Hodža 1971 m. |
| Gimė | 1908 m. spalio 16 d.Girokasteris, Osmanų imperija |
| Mirė | 1985 m. balandžio 11 d. (76 metai)Tirana, Albanija |
| Sutuoktinis (-ė) | Nexhmije Xhuglini(1945–1985) |
| Ėjo pareigas | 1941 m. lapkričio 8 d. – 1985 m. balandžio 11 d. |
| Ankstesnis | – |
| Vėlesnis | Ramiz Alia |
| 22-asis Albanijos ministras pirmininkas |
| Ėjo pareigas | 1944 m. spalio 22 d. – 1954 m. liepos 19 d. |
| Ankstesnis | Ibrahim Biçakçiu |
| Vėlesnis | Mehmet Shehu |
| 

|  |
| --- |
| Albanijos užsienio reikalų ministras |
| Ėjo pareigas | 1946 m. kovo 22 d. – 1953 m. liepos 23 d. |
| Ankstesnis | Omer Nishani |
| Vėlesnis | Behar Shtylla |

 |
|  |
| Partija | Albanijos darbo partija (1941–1985) |
|  |
|  **Vikiteka** | Enver Hoxha |
| Parašas |
|  |

**Enveras Hodža** (alb. *Enver Hoxha*; 1908 m. spalio 16 d. – 1985 m. balandžio 11 d.) – komunistinių pažiūrų Albanijos politikas, 22-asis Albanijos ministras pirmininkas, nuo 1941 iki 1985 m. Albanijos darbo (komunistų) partijos generalinis sekretorius.

E. Hodžos valdymo metodai iki šiol vertinami prieštaringai – Albanija buvo elektrifikuota, išaugo vidutinė gyvenimo trukmė, neraštingumas sumažėjo nuo 95% iki 2%, nutiestas geležinkelis, Albanija tapo viena sveikiausių šalių Europoje, vis dėlto dauguma Hodžos ministrų tapo „valymų" aukomis. Slaptoji policija *Sigurimi* nužudė šimtus tūkstančių gyventojų, daugybė gyventojų buvo kalinami.

Biografija
----------

E. Hodža gimė 1908 m. Girokasteryje, tuometinėje Osmanų imperijoje, pasiturinčio audeklų prekeivio šeimoje. XX a. 3–4 dešimtmetyje mokėsi ir dirbo Prancūzijoje ir Belgijoje, lankė paskaitas Sorbonos universitete, sugrįžęs į Albaniją dirbo prancūzų kalbos mokytoju Korčėje. 1939 m. Albaniją užgrobus fašistinei Italijai, Hodža atsisakė stoti į Albanijos fašistų partiją, dėl to buvo išmetas iš darbo. 1940 m. kartu su bendraminčiais įkūrė Albanijos komunistų partiją, pradėjo partizaninį judėjimą prieš italus, Albanija išvaduota 1944 m. o Hodža tapo vyriausybės ministru pirmininku. Hodža buvo prisiekęs stalinistas, palaikė glaudžius ryšius su Stalinu.

1960 m. sudarė sąjungą su Kinija ir nusisuko nuo Sovietų Sąjungos. Tai lėmė smarkų gyvenimo lygio nuosmukį, nes Albanija buvo itin priklausoma nuo Sovietų Sąjungos grūdų importo, taip pat Sovietų Sąjunga buvo pagrindinė eksporto rinka. 1967 m. Hodža Albaniją paskelbė ateistine valstybe, visos mečetės ir bažnyčios buvo uždarytos. 1978 m. nutraukti ryšiai su Kinija. 1985 m. Hodža mirė dar tebeeidamas pareigas, buvo surengtos iškilmingos laidotuvės, palaidotas mauzoliejuje, vėliau perlaidotas.

Šaltiniai
---------

1. ↑  Nėra žinoma tiksli data. Pagal Fevziu, Blendi (2016). *Enver Hoxha: The Iron Fist of Albania*.: "Albanijos centriniuose archyvuose yra minimos ne mažiau kaip penkios Envero Hodžos gimimo datos. "
2. ↑  „Enver Hoxha: Prime Minister of Albania". *Encyclopædia Britannica*.
3. ↑  Enver Hoxha, „The Communists Lead by Means of Example, Sacrifices, Abnegation: Discussion in the Organization of the Party, Sector C, of the 'Enver' Plant", 2 March 1967, in Hoxha, E. Vepra, n. 35, Tirana, 1982, pp. 130–131. "In this matter violence, exaggerated or inflated actions must be condemned. Here it is necessary to use persuasion and only persuasion, political and ideological work, so that the ground is prepared for each concrete action against religion. "